Maako 1:2-3
2-3Wurubuaarɛ gi tɔgɛ sa mɔ-bi mɔ yɛɛ ɔ laa yɛgɛ mɔ de ɔ' ba gɛsinkpan so. O kii tɔgɛ sa mɔ yɛɛ,
“Pɛi ne fo laa kpe mɔ,
nan sun ɔko de ɔ' gyangbara kpaa tɔgɛ sa asa yɛɛ
mɛ' lɔrɔ mɔmɔ-gɛkyena dɔ gyoo fo.
Nengyene o kpe mɔ, asa mɛ laa nu mɔ-gigyɛbi' gipen dɔ,
ɔ laa kpen ɔ kya tɔgɛ yɛɛ,
‘Fɛ' lɔrɔ fɛye-gɛkyena dɔ gyoo Wurubuaarɛ
de ɔ' nyɛ naa de ɔkpa ntintin ba fɛye asɛ.’ ”
Ilaa ibono Wurubuaarɛ gi tɔgɛ sa mɔ-bi mɔ gɛnen mɔ, ɔ yɛgɛ mɔ-ikalan ɔtɔgɛbo Isaya gi wolaa wu imɔ ne mɛ ŋmarasɛ imɔ yela ɔwolɛ dɔ, 4ne gɛnen ilaa ibono i ba gɛsintin. Imɔ ne n gyɛ yɛɛ Wurubuaarɛ gi sun ɔnyen ɔko mɛ kya terɛ mɔ yɛɛ Gyɔn yɛɛ ɔ' gyangbara mɔ-bi mɔ. Gyɔn gi kpe gipen dɔ ɔ kya gyere asa Wurubuaarɛ sagyere. Ɔ kya tɔgɛ ɔ sa asa yɛɛ, “Fɛ' nu fɛye-nyoro gɛsɛ de fɛ' kyɛɛgɛ lii fɛye-ilaa nyɛnyɛn giwɔra dɔ. Fɛ wɔra gɛnen mɔ, nan gyere fɛye Wurubuaarɛ sagyere de i' nyiile yɛɛ Wurubuaarɛ gi kyu fɛye-ilaa nyɛnyɛn kyɛɛ fɛye.”